Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 371/13/5505	Liptovský Mikuláš, 8.12.2014
EEČ : 2-39-500-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 23,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Stredná odborná škola stavebná, XXXXX, Lipt. Mikuláš, IČO:00695092
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
realizované policajtom Obv.odd. PZ XXXXX pod spisovou značkou ORP-559/OO-LM-2013.
pre skutok, že XXXXX spolu  s XXXXX a ml. XXXXX  prišli dňa 22. 04. 2014 v čase okolo 20.45 hod. na ul. XXXXX k objektu Budovy Strednej odbornej  školy stavebnej v Lipt. Mikuláši, kde sa spolu rozhodli, že na severnú stenu danej budovy nasprejujú názov „PATENT CRAW“, pričom na uvedenom mieste v čase okolo 20.54 hod. XXXXX s použitím farebného spreya sivou farbou nastriekal na severnú stenu objektu Budovy Strednej odbornej školy stavebnej v Lipt. Mikuláši „črt“ názvu, pričom XXXXX s použitím farebného spreya taktiež sivou farbou striekal na uvedenú stenu výplň písmen názvu a v tom čase ml. XXXXX dával pozor, či niekto neprichádza aby v prípade nutnosti mohli z miesta ujsť, pričom nápis nestihli celý na danú stenu nastriekať, lebo na miesto prišla hliadka mestskej polície a menovaní z miesta ušli, čím svojím konaním spôsobili Strednej odbornej škole stavebnej, ul. XXXXX, Lipt. Mikuláš škodu vo výške 23,- Eur,    

Odôvodnenie: 
	Poverený príslušník OO PZ v Lipt. Mikuláši pod sp. zn. ORP-559/OO-LM-2013 dňa 02. 07. 2013  podľa § 199 ods. 1 Tr. poriadku začal trestné stíhanie pre prečin poškodzovania cudzej veci podľa § 246/1 Tr. zákona a následne uznesením podľa §  206 ods. 1 Tr. poriadku  zo dňa 16. 01. 2014 vzniesol obvinenie XXXXX, nar. 19. 11. 1994 a XXXXX, nar. 29. 09. 1992 obvinenie pre prečin poškodzovania cudzej veci podľa § 246 ods. 1 Tr. zákona formou spolupáchateľstva podľa § 20 Tr. zákona,  na tom skutkovom základe tak, ako je to uvedené vo výrokovej časti tohto uznesenia.   
	Obvinený XXXXX  a splnomocnenec SOŠ stavebnej  v Lipt. Mikuláši XXXXX uzavreli dňa 12. 11. 2014 zmier, v rámci ktorého  obvinený XXXXX    vyhlásil, že   spáchal  skutok,    pre    ktorý   je   stíhaný   tak, ako mu bolo  na mediačnom konaní prečítané mediačným úradníkom Okresného súdu v Lipt. Mikuláši kvalifikované ako prečin poškodzovania cudzej veci podľa § 246 ods. 1 Tr. zákona formou spolupáchateľstva podľa § 20 Tr. zákona.  
	Obvinený je ochotný zložiť na účet prokuratúry peňažnú sumu určenú na všeobecne prospešné účely vo výške 100,- Eur. Z peňažnej sumy určenej na všeobecné prospešné účely chce po schválení zmieru prokurátorom Okresnej prokuratúry v Lipt. Mikuláši poukázať štátu na peňažnú pomoc poškodeným 50 % a za adresáta  50 % určuje Strednú odbornú školu stavebnú, XXXXX, Lipt. Mikuláš, IČO:00695092, číslo účtu SK22 8180 0000 0070 0048 4641, účet vedený v Štátnej pokladnici. 
	Splnomocnenec poškodeného XXXXX vyhlásil, že obvinený XXXXX im dňa 10. 11. 2014 nahradil škodu vo výške 23,- Eur,  na ktorej sa spoločne dohodli a ktorú spôsobil uvedeným prečinom a týmto sú ich nároky na náhradu škody v predmetnej trestnej veci uspokojené.  S  obvineným  uzavrel   zmier dobrovoľne a je  si vedomý dôsledku schválenia zmieru. 
	Obvinený a splnomocnenec poškodeného  zhodne prehlásili, že zmier uzavreli dobrovoľne,  slobodne, vážne,  súhlasia s obsahom zmieru a sú si vedomí dôsledku schválenia zmieru, ktorým je zastavenie trestného stíhania.     
 	Dňa 12. 11.  2014  obvinený  prostredníctvom Okresnej prokuratúry v Lipt. Mikuláši  zložil  na   účet   Krajskej   prokuratúry v Žiline   peňažnú sumu na všeobecne   prospešné   účely  vo   výške 100,- Eur,   určenú    podľa    zmieru  50 %    na   peňažnú   pomoc   obetiam  trestnej činnosti a 50 %  pre Strednú odbornú školu stavebnú, XXXXX, Lipt. Mikuláš, IČO:00695092, číslo účtu SK22 8180 0000 0070 0048 4641, účet vedený v Štátnej pokladnici. Táto suma je primeraná závažnosti spáchaného prečinu.       
	Vzhľadom na povahu a závažnosť spáchaného činu, na mieru akou bol prečinom  dotknutý verejný záujem, na osobu obvineného  a na jeho   osobné a majetkové pomery som dospel k záveru, že takýto spôsob rozhodnutia je dostačujúci. 
	Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je  prípustná sťažnosť. 

JUDr. Ivan Stupka
prokurátor